google/wiki40b huggingface dataset:
रोबॉटिक्स के नियम

रोबॉटिक्स के नियम वें मापदंड, सिद्धांत व कानून हैं जिनके तहत एक रोबोट का बर्ताव व कार्य करने का ढंग निर्धारित किया जाता है। इस तरह के रोबोट अब तक बनाए नहीं गए है परन्तु इन्हे काल्पनिक विज्ञान, फ़िल्मों और कृत्रिम बुद्धिमत्ता के क्षेत्र में संशोधन के लिए उपयोग किया जाता है।
अब तक के सबसे उत्तम नियम आईज़ैक असिमोव ने 1940 में लिखे थे परन्तु कईं अन्य संशोधकों ने भी नए नियम बनाए है।
अक्षर भारती

अक्षर भारती एक स्वयंसेवी संस्था है। इसकी स्थापना अप्रैल २००७ मई ५-१५ वर्ष के आयु के वंचित वर्ग के बच्चें तक शिक्षा पहुंचाने के मिशन से इस संस्था का स्थापना किया गया। इसके लिए दूर-दराज के गाँवो मे पुस्तकालय की स्थापना की है। २०२० तक सशक्त भारत के निर्माण के लक्ष्य को पाने मे यह संस्था अपना रचनात्मक सहयोग दे रही है। पुस्कालय का स्थापना इस विचार से किया गया कि जब उसे पढने की जरुरत पढे तो वो पढ़ सकें।
संक्रामक गर्भपात

रोग की पहचान

जब गाय आदि किसी पशु का गर्भपात हो तो ब्रूसेलोसिस की शंका होती है। किन्तु जीवाणु-परीक्षण द्वारा ही इसका पक्का निर्णय होता है।

रोकथाम

इस रोग से संक्रमित पदार्थों की पूरी सफाई से हंदिळ करने तथा सभी पशुओं को टीका लगाना ही इसका उपचार है।
लापस्या

लौकैश

लडपचा

लडपचा (Ladpcha; Ladpcha; Ladpcha;) एक छोटा-सा गाँव है जो कि रेलमगरा-फतहनगर मुख्यमार्ग से 3 कि.मी. अंदर बसा हुआ है। यह गाँव भारत के राज्य राजस्थान में जिला राजसमन्द, तहसील रेलमगरा के अन्तर्गत आता है। रेलमगरा से इसकी दूरी 10 कि॰मी॰, राजसमन्द से 30 कि॰मी॰ तथा नाथद्वारा से 28 कि॰मी॰ है। गाँव में अधिकतर किसान लोग निवास करते हैं। गाँव में एक राजकीय माध्यमिक विधालय और एक प्राथमिक चिकित्सालय भी है। "ग्राम पँचायत गवारडी" का कार्यालय है। तथा इस गाँव में ^लौकेश^🔫 भाई निवास करते हे।

अन्य नजदीकी गाँव

आंजना,शिवपूरा,. etc

अन्य जानकारी

लडपचा गाँव की डाक सूचक संख्या (PIN) 313211 है तथा यहाँ का एस॰टी॰डी॰ कोड +912952 (02952) है।
अखिल भारतीय साहित्य परिषद

अखिल भारतीय साहित्य परिषद्  भारतीय भाषाओं का एक देशव्यापी संगठन है। इसकी स्थापना २७ अक्टूबर १९६६ को दिल्ली में हुई थी। उसी वर्ष इसका राष्ट्रीय अधिवेशन प्रसिद्ध साहित्यकार जैनेन्द्र कुमार की अध्यक्षता में सम्पन्न हुआ था। सरदार जीतसिंह 'जीत' को इसके संगठन का दायित्व दिया गया था। वर्तमान में इसके अध्यक्ष त्रिभुवन नाथ शुक्ल हैं। जबकि संगठन का कार्य श्रीधर पराडकर देखते हैं। सम्पूर्ण भारतवर्ष के २१ प्रान्तों में इसका कार्य चल रहा है।

स्थापना

राष्ट्रीय पुनर्निर्माण के व्यापक लक्ष्य को लेकर साहित्य के क्षेत्र में भारतीय भाषाओं के सक्रिय साहित्यकारों, समालोचकों, चिन्तनशील विचारकों एवं साहित्यिक सुरुचिसम्पन्न नागरिकों के इस वैचारिक व रचनात्मक साहित्यिक संगठन की स्थापना २७ अक्टूबर १९६६ को भारत की राजधानी दिल्ली में हुई थी। प्रारम्भ में इसका नाम भारतीय साहित्य परिषद् रक्खा गया था। इसकी अध्यक्षता के लिये सुप्रसिद्ध हिन्दी साहित्यकार जैनेन्द्र कुमार का नाम सर्वसम्मति से तय हुआ। उन्होंने ही इसकी पहली आम सभा की अध्यक्षता की थी। बाद में इसका कार्य विस्तार हुआ और इसे अखिल भारतीय साहित्य परिषद् नाम दिया गया। साहित्य के क्षेत्र में यह राष्ट्रीय स्वयंसेवक संघ का आनुषंगिक संगठन है। संघ की ओर से समय-समय पर पूर्णकालिक कार्यकर्ताओं को इसका संगठन कार्य सौंपा जाता है।

संगठन

प्रान्तीय एवं स्थानीय स्तर पर कार्यरत परिषद् की सभी इकाइयों को संगठन की दृष्टि से सम्बद्ध करने हेतु अखिल भारतीय साहित्य परिषद् न्यास का गठन १९९८ में किया गया। इसका पंजीकृत केन्द्रीय कार्यालय बाबासाहब आपटे भवन देशबन्धु गुप्त मार्ग नई दिल्ली में है।
परिषद् अखिल भारतीय साहित्य परिषद् न्यास के अन्तर्गत कार्य करती है। भारतीय भाषाओं की कोई भी समवैचारिक साहित्यिक संस्था न्यास से सम्बद्धता प्राप्त कर सकती है। अखिल भारतीय साहित्य परिषद् का कार्यक्षेत्र सम्पूर्ण भारतवर्ष है।

प्रकाशन

परिषद् अखिल भारतीय स्तर पर साहित्य परिक्रमा के नाम से एक त्रैमासिक पत्रिका का प्रकाशन भी करती है। इसके अतिरिक्त इसकी स्थानीय व प्रान्तीय इकाइयाँ भी अपनी पत्रिकायें प्रकाशित करती हैं। परिषद् की प्रकाशन योजना के अन्तर्गत पुस्तकें भी प्रकाशित की जाती हैं।

राष्ट्रीय अधिवेशन

अब तक इसके १३ राष्ट्रीय अधिवेशन हुए हैं जिनका स्थान व वर्षानुसार विवरण इस प्रकार है:
१ - दिल्ली (१९६६), २ - दिल्ली (१९६९), ३ - कोटा (१९७२), ४ - अंबाला (१९७४), ५ - कोटा (१९८९), ६ - हैदराबाद (१९९२), ७ - आगरा (१९९४), ८ - कोटा (१९९६), ९ - सोनीपत (१९९८), १० - वाराणसी (२००२), ११ - राजकोट (२००५), १२ - दिल्ली (२००७), १३ - भुज (२०११) एवं १४ - झाँसी (२०१४)।
संगीत रूप

संगीत रूप (musical form) या संगीत वास्तु (musical architecture) संगीत के किसी टुकड़े की पूरी संरजना या योजना को कहते हैं, जिसमें उसको अंशों (sections) में विभाजित करा जाता है। संगीतशास्त्र की एक अध्ययन पुस्तक, ऑक्स्फ़ोर्ड कम्पैनियन टू म्यूज़िक, के अनुसार संगीत रूप का प्रयोग किसी टुकड़े में ऊबा देने वाले अत्याधिक दोहराव और भन्ना देने वाले अत्याधिक असंबद्धता के बीच का मार्ग ढूंढने का कार्य है, जिससे श्रोता सुनने में मुग्ध रहे।
आम

इतिहास

भारतीय उपमहाद्वीप में कई हजार वर्ष पूर्व आम के बारे में लोगों को पता चल गया था और उसकी खेती की जाती थी। चौथी से पाँचवीं शताब्दी पूर्व ही यह एशिया के दक्षिण पूर्व तक पहुँच गया। दसवीं शताब्दी तक पूर्वी अफ्रीका में भी इसकी खेती शुरू हो गई। 14वीं शताब्दी में यह ब्राजील, बरमूडा, वेस्टइंडीज और मेक्सिको तक पहुँच गया।

नाम

संस्कृत भाषा में इसे आम्रः कहा जाता है, इसी से हिन्दी, मराठी, बंगाली, मैथिली आदि भाषाओं में इसका नाम "आम" पड़ गया। मलयालम में इसका नाम मान्न है। वर्ष 1498 में केरल में पुर्तगाली मसाला को अपने देश ले जाते थे। वहीं से आम और इसका नाम भी ले गए। वे लोग इसे मांगा बोलते थे। यूरोपीय भाषाओं में इसका नाम 1510 में पहली बार इटली भाषा में लिया गया। इसके बाद इटली भाषा से अनुवाद के दौरान ही यह फ्रांसीसी भाषा में आया और उससे होते हुए अंग्रेजी में आया, लेकिन अंत में "-ओ" का उच्चारण अभी तक स्पष्ट नहीं है कि यह कैसे आया। अतः यह कहा जा सकता है कि इन सभी भाषाओं ने मलयालम भाषा से इस शब्द को लिया।
सिंहगढ़ का युद्ध

सिंहगढ़ का युद्ध 4 फरवरी 1670 को रात के समय पुणे के पास सिंहगढ़ किले पर हुई थी। यह युद्ध छत्रपति शिवाजी के सेनानायक तानाजी मालुसरे और उदयभान राठौड़ के बीच हुई थी। उदयभान राठौड़ सिंहगढ़ दुर्ग का दुर्गपति था और मुगल सेना के सेनानायक जयसिम्ह प्रथम के अधीन कार्यरत था।
२११२ ईसा पूर्व

२११२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २११२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिमचट्टान

हिमचट्टान (ice shelf) बर्फ़ का एक तैरता हुआ तख़्ता होता है जो किसी हिमानी (ग्लेशियर) या हिमचादर के ज़मीन से समुद्र की सतह पर बह जाने से बन जाता है। हिमचट्टाने केवल अंटार्कटिका, ग्रीनलैण्ड और कनाडा में मिलती हैं। हिमचट्टानों की मोटाई १०० से १००० मीटर तक की होती है। पृथ्वी के ठंडे समुद्री क्षेत्रों पर (जैसे कि आर्कटिक महासागर में) स्वयं भी बर्फ़ बनती है लेकिन इसकी मोटाई लेवल ३ मीटर तक की होती है।
जब साधारण बर्फ़ पानी पर तैरती है तो उसका एक-सातवाँ (१/७) हिस्सा पानी के ऊपर होता है, लेकिन हिमानियों की बर्फ़ साधारण बर्फ़ से अधिक घनी होने के कारण हिमचट्टानों का केवल एक-नौवाँ (१/९) भाग ही पानी से ऊपर होता है।
भारतीय हॉकी महासंघ

भारतीय हॉकी महासंघ (आईएचएफ) भारत में अंतरराष्ट्रीय हॉकी महासंघ की शाखा थी। अप्रैल २००८ में इसे भ्रष्टाचार के आरोपों के कारण भंग कर गिया गया था। वर्तमान में भारतीय हॉकी के लिए जिम्मेदार संस्था हॉकी इंडिया है, मार्च २०१४ में भारत सरकार ने हॉकी इंडिया को देश की एकमात्र संस्था के रूप में मान्यता दी।
मुंडावर विधानसभा क्षेत्र (राजस्थान)

मुंडावर विधानसभा क्षेत्र राजस्थान का एक विधानसभा क्षेत्र है।
एनी मस्करीन

एनी का जन्म एक लेटिन कैथलिक परिवार में तिरुवनंथपुरम में हुआ था. त्रावणकोर स्टेट कान्ग्रेस से जुड़ने वाली पहली महिलाओं में से वो एक थी.
भारत से त्रावणकोर राज्य के समन्वय में एनी की अहम भूमिका थी. 1951 में हुए भारत के पहले आम चुनाव में वे केरल से पहली महिला सांसद चुनी गई
उत्तर अमेरिकी प्लेट

उत्तर अमेरिकी प्लेट एक भौगोलिक प्लेट है जिसपर उत्तर अमेरिका के महाद्वीप का अधिकाँश हिस्सा, ग्रीनलैण्ड, क्यूबा और बहामास स्थित हैं। इसी प्लेट पर जापान, साइबेरिया और आइसलैंड के कुछ हिस्से भी स्थित हैं। अंध महासागर का उत्तर-पूर्वी हिस्सा और उत्तरध्रुवीय महासागर का भी कुछ भाग इसपर स्थित है। इस प्लेट की सीमा उत्तर, पश्चिम और पूर्व में यूरेशियाई प्लेट, दक्षिण में अफ़्रीकी और दक्षिण अमेरिकी प्लेट और दक्षिण-पश्चिम में हुआन दे फ़ूका और कोकोस प्लेट से लगती है।
२५९३ ईसा पूर्व

२५९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यद् पिण्डे तद् ब्रह्माण्डे

यद् पिण्डे तद् ब्रह्माण्डे एक महावाक्य है जिसके अनुसार ब्रह्माण्ड और शरीर की क्रिया में बन्धु हैं।
उपतारकीय वस्तु

उपतारकीय वस्तु (substellar object), जिसे उपतारा (substar), ऐसी खगोलीय वस्तु होती है जिसका द्रव्यमान इतना न हो कि उसमें हाइड्रोजन का नाभिकीय संलयन (फ़्यूज़न) हो सके। यह लगभग 0.08 सौर द्रव्यमान के बराबर होता है। उपतारकीय वस्तुओं में भूरे बौने और ग्रह शामिल हैं।
१९१८ ईसा पूर्व

१९१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फ्रांसवाला

फ्रांसवाला हरियाणा राज्य के कैथल जिले की कैथल तहसील का एक गाँव है।
आठवीं अनुसूची

भारतीय संविधान की आठवीं अनुसूची भारत की भाषाओं से संबंधित है। इस अनुसूची में २२ भारतीय भाषाओं को शामिल किया गया है। इनमें से १४ भाषाओं को संविधान में शामिल किया गया था। सन 1967 ई. में, सिन्धी भाषा को अनुसूची में जोड़ा गया। इसके बाद, कोंकणी भाषा, मणिपुरी भाषा, और नेपाली भाषा को 1992 ई. में जोड़ा गया। हाल में 2003 में बोड़ो भाषा, डोगरी भाषा, मैथिली भाषा, और संथाली भाषा शामिल किए गए।
लानक दर्रा

ला और दर्रा

ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'कोंगका दर्रा' या 'कोंगका ला' कहना चाहिये। इसे 'कोंगका ला दर्रा' कहना 'दर्रे' शब्द को दोहराने जैसा है।

इतिहास

सन् १८२० काल से यहाँ से निकलने वाले यूरोपीय यात्रियों ने लानक दर्रे को लद्दाख़ व तिब्बत की सीमा बताया। ऐसा ही विलियम मूरकॉक के वृतांत में मिलता है। लानक ला और कोंगका ला के बीच की छंग-चेन्मो घाटी कश्मीर राज्य का भाग थी और इस से सम्बन्धित कश्मीरी सरकार के कर विभाग के कई रिकॉर्ड मिलते हैं। इसके अलावा १९०८ लद्दाख़ रिपोर्ट, कई सर्वेक्षण दस्तों के ब्योरे, १९५१ का जम्मू और कश्मीर वन्य प्राणी संरक्षण विधेयक, तथा छंग-चेन्मो घाटी में व्यापारिक मार्गों, अतिथिगृहों और भंडारों के निर्माण व मरम्म्त के दस्तावेज़ भी मिलते हैं। १९वीं शताब्दी के अंत तथा २०वीं शताब्दी के आरम्भ के कई यात्रियों के ब्योरे लानक दर्रे को भारत व तिब्बत की पारम्परिक सीमा बताते हैं।
सन् १९५२ तक यहाँ कोई चीनी सैनिक नहीं थे, १९५८ तक भारतीय सेना लानक ला तक गश्त लगाती थी और १९५६ तक यहाँ भारत का ध्वज फहरा रहा था। उस काल में चीन ने यहाँ सैनिक गतिविधि आरम्भ करी जिसका कारण तिब्बत के पूर्वी भाग में उस समय भड़क रहा विद्रोह और चीन द्वारा तिब्बत पहुँचने के लिए एक पश्चिमी मार्ग खोलने का प्रयास माना जाता है। अक्तूबर १९५९ में, १९६२ के भारत-चीन युद्ध से कुछ वर्ष पूर्व, एक भारतीय पुलिस दस्ते पर कोंगका ला क्षेत्र में मौजूद चीनी सैनिकों ने हमला बोल दिया जिसमें कई भारतीय पुलिसवालों की मृत्यु हो गई। भारतीय हवाले से यह क्षेत्र भारत की सीमा के लगभग ६४ किमी भीतर था और इस से भारत-चीनी तनाव में बहुत बढ़ौतरी हुई। तब से चीन का लानक ला पर क़ब्ज़ा है।
क़त्तारा द्रोणी

क़त्तारा द्रोणी (अरबी: منخفض القطارة, मुनख़फ़थ़ अल-क़त्ताराह) उत्तरपश्चिमी मिस्र के मत्रूह राज्य में लीबयाई रेगिस्तान में स्थित एक रागिस्तानी द्रोणी (बेसिन) है। इस द्रोणी में अफ़्रीका का दूसरा सब से निचला ज़मीनी क्षेत्र आता है, जो समुद्री सतह से 133 मीटर (436 फ़ुट) नीचे है। इस द्रोणी का क्षेत्रफल लगभग 19,500 वर्ग किमी (7,500 वग मील) है, यानि भारत के मिज़ोरम राज्य से थोड़ा छोटा। क़त्तारा द्रोणी के बीच के सबसे नीचले भाग में एक नमक का मैदान है। इसके 20 किमी पश्चिम पर क़त्तारा से छोटी एक और द्रोणी में सीवा नख़लिस्तान (ओएसिस) है। इस द्रोणी में केवल एक स्थाई आबादी वाला क़स्बा है, जिसका नाम क़रा नख़लिस्तान है और जिसमें बर्बर जाति के लगभग 300 लोग रहते हैं।
दक्षिण अफ्रीका में हिन्दी

हिन्दी शिक्षा संघ

हिन्दी शिक्षा संघ एक हिन्दी सेवी संस्थान है जो दक्षिण अफ्रीका में हिन्दी के प्रचार और प्रसार का कार्य करती है। पंडित नरदेव वेदलंकार जिनका जन्म 1915 को गुजरात, भारत में हुआ था, वे दक्षिण अफ्रीका आए। इस दौरान उन्होंने देखा कि हिन्दी भाषा का सही तरीके से विकास नहीं हो रहा है। इसके बाद 25 अप्रैल 1948 को उन्होंने हिन्दी बोलने वालों की एक बैठक बुलाई और अपने मातृभाषा के प्रचार और प्रसार का तरीका खोजने के लिए कहा। इसके बाद उन्होंने "हिन्दी शिक्षा संघ" की स्थापना की। इस कार्य हेतु कुल 35 हिन्दी पाठशाला जुड़े। पंडित जी को इसके बाद पता चला कि हिन्दी सिखाने वाले शिक्षक ही हिन्दी ठीक से नहीं बोल पाते हैं। इसके बाद उन्होंने हिन्दी शिक्षकों को हिन्दी पढ़ाना शुरू किया। जिससे वे अन्य विद्यार्थियों को सही तरीके से हिन्दी सीखा सकें।
कौशितकी आरण्यक

कौशितकीय आरण्यक एक आरण्यक ग्रन्थ है।
बरी संगत , बिहार

क्या है एक संगत?

संगत है एक हिन्दू शब्द के साथ में अपने मूल संस्कृत शब्द 'संघ' का मतलब है, जो कंपनी, फैलोशिप और एसोसिएशन. हिंदू या सनातन शब्दावली, शब्द, एक विशेष अर्थ है। यह ार्मिक ब्यक्तियों का एक सामूहिक एकठा होने का अर्थ है।  

महत्व के साथ एक संगत

आज तक भी असंख्य भक्त की भगवान राम और भगवान कृष्ण आराधना करने के लिए यहाँ बड़ी संख्या में रेलगाड़ी से या रासे के पाठ पर यहाँ आते है।
सखी संप्रदाय

सखी संप्रदाय, निम्बार्क मत की एक शाखा है जिसकी स्थापना स्वामी हरिदास (जन्म सम० १४ ४१ वि०) ने की थी। इसे हरिदासी सम्प्रदाय भी कहते हैं। इसमें भक्त अपने आपको श्रीकृष्ण की सखी मानकर उसकी उपासना तथा सेवा करते हैं और प्रयः स्त्रियों के भेष में रहकर उन्हीं के आचारों, व्यवहारों आदि का पालन करते हैं। सखी संप्रदाय के साधु विषेश रूप से भारत वर्ष में उत्तर प्रदेश के  ब्रजक्षेत्र वृन्दावन, मथुरा, गोवर्धन में निवास करते हैं।
स्वामी हरिदास जी के द्वारा निकुंजोपासना के रूप में श्यामा-कुंजबिहारी की उपासना-सेवा की पद्धति विकसित हुई, यह बड़ी विलक्षण है। निकुंजोपासना में जो सखी-भाव है, वह गोपी-भाव नहीं है। निकुंज-उपासक प्रभु से अपने लिए कुछ भी नहीं चाहता, बल्कि उसके समस्त कार्य अपने आराध्य को सुख प्रदान करने हेतु होते हैं। श्री निकुंजविहारी की प्रसन्नता और संतुष्टि उसके लिए सर्वोपरि होती है।
यह संप्रदाय "जिन भेषा मोरे ठाकुर रीझे सो ही भेष धरूंगी " के आधार पर अपना समस्त जीवन "राधा-कृष्ण सरकार" को निछावर कर देती है। सखी संप्रदाय के साधु अपने को "सोलह सिंगार" नख से लेकर चोटी तक अलंकृत करते हैं। सखी संप्रदाय के साधुओं में तिलक लगाने का अलग ही रीति है। सखी संप्रदाय के साधु अपने को सखी के रूप में मानते हैं, यहाँ तक कि रजस्वला के प्रतीक के रूप में स्वयं को तीन दिवस तक अशुद्ध मानते हैं।
११९४ ईसा पूर्व

११९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पश्चिमी झोऊ राजवंश

पश्चिमी झोऊ राजवंश काल (चीनी:西周; पिनयिन अंग्रेज़ीकरण: Western Zhou) प्राचीन चीन के झोऊ राजवंश काल के पहले भाग को कहते हैं।

शुरुआत

झोऊ काल का आरम्भ तब हुआ जब झोऊ वंश के राजा वू (周武王, झोऊ वू वांग) ने (लगभग) १०४६ ईसापूर्व में लड़े गए 'मुये के युद्ध' में उस समय विराजमान शांग राजवंश को हराकर उनका तख़्ता पलट दिया। जब शांग सम्राट ने (जिसका नाम इत्तेफ़ाक से राजा झोऊ था, हालांकि उसका झोऊ राजवंश से कोई सम्बन्ध नहीं) देखा की शांग फ़ौजें हार चुकी हैं तो उसने अपने महल को आग लगा ली और स्वयं को भी जलाकर मार डाला। राजा वू फिर चीन के सम्राट बने और उन्होंने झोऊ साम्राज्य की नीव रखी। सम्राट वू को एक न्यायप्रीय और काबिल सम्राट के रूप में याद किया जाता है। उन्होंने अपने अधीन अपने भाई-बंधुओं और सेनापतियों को बहुत से छोटे-मोटे राज्य-रियासतें दीं। सम्राट वू का देहांत उनकी जीत के कुछ ही साल बाद हो गया।

पश्चिमी झोऊ का अंत

जो रियासतें सम्राट वू ने बनाई थीं वे कहने को तो झोऊ सम्राट के अधीन थीं, लेकिन धीरे-धीरे वे स्वतन्त्र राज्यों की तरह बन गई। ७७१ ईसापूर्व में उत्तर से आये क़बीलों ने अपने हमलों से झोऊ साम्राज्य को वेई नदी घाटी से (जो आधुनिक चीन के गांसू और शान्शी प्रान्तों में पड़ती है) खदेड़ दिया। इसके बाद झोऊ राज-व्यवस्था के लोग हटकर पूर्व को चले गए और सम्राट के परिवार की सारी शक्ति ख़त्म हो गई। उनके अधीन जो रियासतें थीं अब वे अपने मामले खुद चलाने लगी। इस युग को चीनी इतिहास में पूर्वी झोऊ काल कहा जाता है।

पश्चिमी झोऊ काल के अध्ययन में कठिनाइयाँ

चीन के अन्य युगों के मुक़ाबले में इतिहासकारों को पश्चिमी झोऊ काल के अवशेष और लिखाइयां बहुत कम मिली हैं। इस से उस काल के समाज, राजनीति और अर्थव्यवस्था के बारे में पूरी जानकारी मिलना मुश्किल रहा है। मिसाल के लिए यह ठीक से पता नहीं है की वेई नदी घाटी की हार के बाद झोऊ सम्राट अचानक इतने कमज़ोर क्यों पड़ गए की उनके परिवार की सारी शक्ति ही ख़त्म हो गई। कुछ विद्वान् अंदाज़ा लगते हैं के हो सकता है सम्राट के ख़ज़ाने में अधिक पैसा वहीँ सी आता हो और उसके जाते ही शाही ख़ज़ाने में सम्राट की शती बनाए रखने की क्षमता न रही हो, लेकिन यह सब बिना सबूत के अनुमान-भर ही हैं।
विल्हेल्म स्टाइनिट्ज़

विल्हेल्म स्टाइनिट्ज़ (चेक: Wilhelm Steinitz, जन्म: १४ मई १८३६) एक महान ऑस्ट्रियाई एवं अमेरिकी शतरंज खिलाडी थे जो पहले विश्व शतरंज चैंपियन थे।

जन्म और बचपन

विल्हेल्म स्टाइनिट्ज़ का जन्म बोहीमिया, ऑस्ट्रियाई साम्राज्य में १४ मई १८३६ को हुआ था। लगभग १२ वर्ष की उम्र में उन्होंने उपने सहपाठी से शतरंज खेलना सीखा।

विश्व शतरंज चैंपियनशिप

१८८६ में स्टाइनिट्ज़ ने जोहैन्नस ज़कर्टॉर्ट को पराजित करके सबसे पहला निर्विवाद विश्व शतरंज चैंपियन बन गए। १८९४ में उन्होंने एमानुएल लास्कर के खिलाफ विश्व शतरंज चैंपियनशिप हार गए।
पशुपालन

परिचय

भारतीय अर्थव्यवस्था में कृषि एवं पशुपालन का विशेष महत्व है। सकल घरेलू कृषि उत्पाद में पशुपालन का 28-30 प्रतिशत का योगदान सराहनीय है जिसमें दुग्ध एक ऐसा उत्पाद है जिसका योगदान सर्वाधिक है। भारत में विश्व की कुल संख्या का 15 प्रतिशत गायें एवं 55 प्रतिशत भैंसें है और देश के कुल दुग्ध उत्पादन का 53 प्रतिशत भैंसों व 43 प्रतिशत गायों और 3 प्रतिशत बकरियों से प्राप्त होता है। भारत लगभग 121.8 मिलियन टन दुग्ध उत्पादन करके विश्व में प्रथम स्थान पर है जो कि एक मिसाल है और उत्तर प्रदेश इसमें अग्रणी है। यह उपलब्धि पशुपालन से जुड़े विभिन्न पहलुओं ; जैसे- मवेशियों की नस्ल, पालन-पोषण, स्वास्थ्य एवं आवास प्रबंधन इत्यादि में किए गये अनुसंधान एवं उसके प्रचार-प्रसार का परिणाम है। लेकिन आज भी कुछ अन्य देशों की तुलना में हमारे पशुओं का दुग्ध उत्पादन अत्यन्त कम है और इस दिशा में सुधार की बहुत संभावनायें है।
छोटे, भूमिहीन तथा सीमान्त किसान जिनके पास फसल उगाने एवं बड़े पशु पालने के अवसर सीमित है, छोटे पशुओं जैसे भेड़-बकरियाँ, सूकर एवं मुर्गीपालन रोजी-रोटी का साधन व गरीबी से निपटने का आधार है। विश्व में हमारा स्थान बकरियों की संख्या में दूसरा, भेड़ों की संख्या में तीसरा एवं कुक्कुट संख्या में सातवाँ है। कम खर्चे में, कम स्थान एवं कम मेहनत से ज्यादा मुनाफा कमाने के लिए छोटे पशुओं का अहम योगदान है। अगर इनसे सम्बंधित उपलब्ध नवीनतम तकनीकियों का व्यापक प्रचार-प्रसार किया जाय तो निःसंदेह ये छोटे पशु गरीबों के आर्थिक विकास में महत्वपूर्ण भूमिका निभा सकते हैं।
भारतीय अर्थव्यवस्था में पशुपालन का बहुत ही महत्वपूर्ण स्थान है। देश की लगभग 70 प्रतिशत आबादी कृषि एवं पशुपालन पर निर्भर है। छोटे व सीमांत किसानों के पास कुल कृषि भूमि की 30 प्रतिशत जोत है। इसमें 70 प्रतिशत कृषक पशुपालन व्यवसाय से जुड़े है जिनके पास कुल पशुधन का 80 प्रतिशत भाग मौजूद है। स्पष्ट है कि देश का अधिकांश पशुधन, आर्थिक रूप से निर्बल वर्ग के पास है। भारत में लगभग 19.91 करोड़ गाय, 10.53 करोड़ भैंस, 14.55 करोड़ बकरी, 7.61 करोड़ भेड़, 1.11 करोड़ सूकर तथा 68.88 करोड़ मुर्गी का पालन किया जा रहा है। भारत 121.8 मिलियन टन दुग्धउत्पादन के साथ विश्व में प्रथम, अण्डा उत्पादन में 53200 करोड़ के साथ विश्व में तृतीय तथा मांस उत्पादन में सातवें स्थान पर है। यही कारण है कि कृषि क्षेत्र में जहाँ हम मात्र 1-2 प्रतिशत की वार्षिक वृद्धि दर प्राप्त कर रहे हैं वहीं पशुपालन से 4-5 प्रतिशत। इस तरह पशुपालन व्यवसाय में ग्रामीणों को रोजगार प्रदान करने तथा उनके सामाजिक एवं आर्थिक स्तर को ऊँचा उठाने की अपार सम्भावनायें हैं।

पशुपालन कार्य

वर्ष के विभिन्न महीनों में पशुपालन से सम्बन्धित कार्य (पशुपालन कलेण्डर) इस प्रकार हैं-
पादप

महत्व

संसार की अधिकांश मुक्त आक्सीजन हरे पादपों द्वारा ही दी गयी है। हरे पादप ही धरती की अधिकांश जीवन के आधार हैं। अन्न, फल, सब्जियाँ मानव के मूलभूत भोजन हैं और इनका उत्पादन लाखों वर्षों से हो रहा है। पादप हमारे जीवन में फूल और शृंगार के रूप में प्रयुक्त होते हैं। अभी हाल के वर्षों तक पादपों से ही हमारी अधिकांश दवाइयाँ प्राप्त की जाती थीं।
मीकांग डेल्टा

मीकांग डेल्टा (वियतनामी: Đồng bằng Sông Cửu Long, अंग्रेज़ी: Mekong Delta) दक्षिणपूर्वी एशिया के वियतनाम देश का एक प्रदेश है। इस प्रदेश को कई प्रान्तों में विभाजित करा गया है।
उमरकोट, नबरंगपुर

जनसंख्या

27864
चौपई

चौपई एक मात्रिक छन्द है। इस छन्द में चार चरण यानि चार पाद होते है। चौपई छन्द से मिलते-जुलते नाम वाले अत्यंत ही प्रसिद्ध सममात्रिक छन्द चौपाई से भ्रम में नहीं पड़ना चाहिये। चौपई के प्रत्येक चरण में 15 मात्राओं के साथ ही प्रत्येक चरण में समापन एक गुरु एवं एक लघु के संयोग से होता है। अपने समय में इस छन्द का प्रयोग धार्मिक साहित्य, जैसे श्लोकादि में किया जाता रहा है।

उत्तम छन्द सृजन

उत्तम छन्द सृजन के लिए अगर इस छन्द की रचना करते समय । । । । ऽ । । ऽ ऽ ऽ । या 4, 4, 7 का मात्रिक विन्यास रखा जाए तो लयबद्धता अधिक निखर कर आती है।
माला सिन्हा

व्यक्तिगत जीवन

माला सिन्हा का जन्म नेपाली मूल के परिवार में हुआ था। उनके पिता का नाम अल्बर्ट सिन्हा था और वह नेपाली ईसाई थे। बाद में, वयस्क अभिनेता के रूप में, उन्होंने अपना नाम बदल कर माला सिन्हा रख लिया। माला सिन्हा ने 1966 में नेपाली अभिनेता चिदंबर प्रसाद लोहानी से शादी की। लोहानी का व्यवसाय था। अपनी शादी के बाद, वह फिल्मों के फिल्मांकन के लिए मुम्बई आती रहती थीं और उनके पति नेपाल में रहकर अपना व्यवसाय चलाते थे। शादी से उनकी एक बेटी है: प्रतिभा सिन्हा, जो बॉलीवुड की पूर्व अभिनेत्री हैं।

करियर

1957 में, बॉलीवुड अभिनेता और निर्देशक गुरु दत्त ने अपनी फिल्म प्यासा (1957) में माला सिन्हा को लिया। इसके लिये पहले वह मधुबाला को लेना चाहते थे। प्यासा के बाद, उनकी प्रमुख सफलताओं में फिर सुबह होगी (1958) और यश चोपड़ा के निर्देशन में बनी पहली फ़िल्म धूल का फूल, (1959) थी जिसने उन्हें एक लोकप्रिय सितारे में बदल दिया। वह 1958 से शुरुआती 60 के दशक में परवरिश (1958), उजाला, मैं नशे में हूँ, दुनिया ना माने, लव मैरिज (1959), बेवक़ूफ़ (1960), माया (1961), हरियाली और रास्ता, दिल तेरा दीवाना (1962), अनपढ़ और बम्बई का चोर (1962) और जैसी कई सफल फिल्मों का हिस्सा रहीं।
अपनी सफल 1960 और 1970 के दशक की भूमिकाओं में, उन्हें राज कपूर, देव आनंद, किशोर कुमार और प्रदीप कुमार जैसे बड़ी उम्र के कलाकार और 1950 के दशक के उत्तरार्ध से उभरते हुए सितारे जैसे शम्मी कपूर, राजेन्द्र कुमार और राज कुमार के साथ लिया गया। उन्होंने अपने दौर के कई नए कलाकारों के साथ काम किया जिनमें मनोज कुमार, धर्मेन्द्र, राजेश खन्ना, सुनील दत्त, संजय ख़ान, जीतेन्द्र और अमिताभ बच्चन शामिल हैं।
चरित्र अभिनेता

चरित्र अभिनेता सहायक अभिनेता होता है (या होती है) जो कि फ़िल्मों में नायक या नायिका की बजाय उनकी बहन, भाई, दोस्त, माँ, पिता, आदि का किरदार निभाते हैं। वहीं मुख्य अभिनेता अक्सर शारीरिक रूप से आकर्षक होते हैं, चरित्र अभिनेता छोटे या लंबे, भारी या पतली, गंजा, बूढ़े, या कुछ और भौतिक तरीके से अपरंपरागत और विशिष्ट हो सकते हैं। हिन्दी फ़िल्मों के कुछ प्रसिद्ध चरित्र अभिनेता हैं:- रूपेश कुमार, डेविड अब्राहम, प्राण, आदि।
गोल्ड(I,III) क्लोराइड

गोल्ड (I,III) क्लोराइड एक अकार्बनिक यौगिक है।
नुब्त्से

नामार्थ

तिब्बती भाषा में नुप्त्से (ནུབ་རྩེ།) का अर्थ "पश्चिमी पर्वत" होता है।
भूगतिकी

भूगतिकी (Geodynamics) भूभौतिकी की वह शाखा है जो पृथ्वी पर केन्द्रित गति विज्ञान का अध्ययन करती है। इसमें भौतिकी, रसायनिकी और गणित के सिद्धांतों से पृथ्वी की कई प्रक्रियाओं को समझा जाता है। इनमें भूप्रावार (मैंटल) में संवहन (कन्वेक्शन) द्वारा प्लेट विवर्तनिकी का चलन शामिल है। सागर नितल प्रसरण, पर्वत निर्माण, ज्वालामुखी, भूकम्प, भ्रंशण जैसी भूवैज्ञानिक परिघटनाएँ भी इसमें सम्मिलित हैं। भूगतिकी में चुम्बकीय क्षेत्रों, गुरुत्वाकर्षण और भूकम्पी तरंगों का मापन तथा खनिज विज्ञान की तकनीकों के प्रयोग से पत्थरों और उनमें उपस्थित समस्थानिकों (आइसोटोपों) का मापन भूगतिकी में ज्ञानवर्धन की महत्वपूर्ण विधियाँ हैं। पृथ्वी के अलावा अन्य ग्रहों पर अनुसंधान में भी भूगतिकी का प्रयोग होता है।